Viktor Widegren

Viktor Widegren (1915–2001) var en gruve- og verkstedarbeider i Fosdalens Bergverk, formingslærer og kunstmaler fra Malm i Trøndelag.

Han var elev hos professor Harald Krogh Stabell i Trondheim en kort periode tidlig på 1950-tallet og ved Notodden tegnelærer- og sløydskole 1962–1963. Som kunstner utforsket han flere teknikker og metoder og kan ikke plasseres i noen bestemt stilretning.

Widegren av gruvearbeider i 27 år før han ble formingslærer i Malm. Han malte og tegnet også i årene som gruvearbeider og hadde en forholdsvis stor produksjon og et høyt nivå på sitt kunstneriske arbeid. Sten Nilsen: En modernist fra Verran - Kunst Pluss/Norske Kunstforeninger nr.1/2013 s. 38-39 - I anmeldelsen av biografien Slave av sitt talent i Kunst Pluss skriver Sten Nilsen: «Hans relativt høye produksjon, og nivået på arbeidene, vitner om en person som både tok kunsten på alvor og hadde en klar oppfatning av hvor han befant seg som kunstner. Han betraktet seg som en modernistisk maler midt i sin egen samtid.  (...) Maleriene fremstår som koloristiske, og komposisjonene i boka, viser en kunstner som hele tiden søkte etter nye måter å uttrykke seg på innen maleriet. Rundt 1940–50-tallet er maleriene i dialog med arbeidene til for eksempel Axel Revold og Arne Ekeland." Widegren arbeidet også med skulpturer i tre og linoleumssnitt.

Widegren deltok i flere kollektivutstillinger i regi av kunstforeningene i Steinkjer og Trondheim på 1950- og 1960-tallet. Høsten 2013 holdt Steinkjer kunstforening en minneutstilling, hvor et bredt utvalg av Widegrens arbeider ble presentert.
miniatyr|Selvportrett fra 1946.
To monumentalbilder til Malm skole i 1952, og tre fresker i Malm SamfunnshusMalm samfunnshus /Verranparken) - Steinkjerleksikonet i 1954. Et stort mosaikkbilde, «Fanger på flukt over fjellet», i Det norske hus Gornji Milanovac i nåværende Serbia. Bildet er en tributt til jugoslaviske krigsfanger i Norge under siste verdenskrig.

Han var tippoldebarn av maler og professor Otto Henrik Wallgren ved Konstakademien i Stockholm.Sten Nilsen: En modernist fra Verran - Kunst Pluss/Norske Kunstforeninger nr. 1/2013, s. 38-39

I 2004 ble Galleri Widegren etablert i Kulturparken i Malm (Malm samfunnshus), som er en permanent utstilling av et utvalg av hans arbeider. Galleriet var en gave fra Odd Henrik Vanebo til Verran kommune. 

Widegren arbeidet som lærer ved Malm ungdomsskole etter sin utdannelse som formingslærer fram til første halvdel av 1980-tallet. 

 Referanser 

 Litteratur 
 Odd H Vanebo og Lill Astrid Widegren: Slave av sitt talent – En biografi om Viktor Widegren og innføring i hans kunstverden. Oslo 2012. 160 sider.  ISBN 9788299864510
Steinkjerleksikonet

Kategori:Norske malere
Kategori:Personer fra Verran kommune